815.210

Disposiziuns executivas tar l'Ordinaziun chantunala davart la protecziun da las auas (DEtOCPA)

dals 17-12-2024 (versiun dals 01-01-2025)

Sa basond sin l'art. 45 al. 1 da la Constituziun chantunala1) e sin l'art. 22 da la Lescha davart l'organisaziun da la Regenza e da l'administraziun2)

relaschadas da la Regenza ils 17 da december 2024

Delegaziuns

Art.  1 1 La cumpetenza da conceder las suandantas permissiuns vegn delegada a l'Uffizi per la natira e l'ambient:

a)

permissiun per retratgas d'aua tenor l'artitgel 29 da la Lescha federala davart la protecziun   da   las   auas3)  e   tenor   l'artitgel 5 alinea 1 litera a   da   l'Ordinaziun chantunala davart la protecziun da las auas4), per las qualas vegn exequida ina procedura da permissiun en il senn da l'artitgel 113 da la Lescha introductiva tar il Cudesch civil svizzer5);

permissiun per retratgas d'aua tenor l'artitgel 29 da la Lescha federala davart la protecziun   da   las   auas   e   tenor   l'artitgel 6 alinea 1 litera b   da   l'Ordinaziun chantunala davart la protecziun da las auas;

permissiun per retratgas d'aua tenor l'artitgel 113 da la Lescha introductiva tar il Cudesch civil svizzer;

permissiun d'excepziuns dal princip tenor l'artitgel 37 alinea 3 da la Lescha federala davart la protecziun da las auas e tenor l'artitgel 5 alinea 1 litera b da l'Ordinaziun chantunala davart la protecziun da las auas, da concepir en moda natirala   las   dustanzas   e   las   correcziuns   d'auas   currentas   entaifer   las   zonas surbajegiadas;

b)

c)

d)

1) DG 110.100 2) DG 170.300 3) CS 814.20 4) DG 815.200 5) DG 210.100 * tabellas da las modificaziuns a la fin dal relasch

1

815.210

e)

f)

g)

h)

permissiun excepziunala per cuvrir u per metter en bischens auas currentas tenor l'artitgel 38 alinea 2 da la Lescha federala davart la protecziun da las auas e tenor l'artitgel 6 alinea 1 litera c da l'Ordinaziun chantunala davart la protecziun da las auas;

permissiun per mantunadas e per emplenidas en lais tenor l'artitgel 39 alinea 2 da   la   Lescha   federala   davart   la   protecziun   da   las   auas   e   tenor l'artitgel 6 alinea 1 litera d da l'Ordinaziun chantunala davart la protecziun da las auas;

permissiun   per   derschentar   e   per   svidar   zonas   da   retegnida   tenor l'artitgel 40 alinea 2 da la Lescha federala davart la protecziun da las auas e tenor   l'artitgel 5 alinea 1 litera c   da   l'Ordinaziun   chantunala   davart   la protecziun da las auas;

permissiun   per   l'explotaziun   da   gera,   sablun   u   auter   material   u   per exchavaziuns preparatoricas tenor l'artitgel 44 da la Lescha federala davart la protecziun   da   las   auas   e   tenor   l'artitgel 6 alinea 1 litera f   da   l'Ordinaziun chantunala davart la protecziun da las auas, nun ch'il material vegnia explotà d'ina aua da surfatscha.

Cumpetenzas

Art.  2 1 Excepziuns   da   las   restricziuns   da   cultivaziun   en   il   spazi   d'auas   tenor l'artitgel 41c alinea 4bis da l'Ordinaziun federala davart la protecziun da las auas 6) en l'agricultura vegnan permessas da l'Uffizi d'agricultura e da geoinfurmaziun.

2 Las   ulteriuras   excepziuns   da   las   restricziuns   da   cultivaziun   en   il   spazi   d'auas vegnan permessas da l'Uffizi per la natira e l'ambient.

Disposiziuns transitoricas

Art.  3 1 Dumondas ch'èn pendentas il mument che questa ordinaziun entra en vigur, vegnan giuditgadas tenor il dretg vegl.

2 Dumondas per prolungar permissiuns existentas vegnan giuditgadas tenor il dretg nov.

6) CS 814.201

2

815.210

Tabella da las modificaziuns - tenor conclus

Conclus 17-12-2024

Entrada en vigur 01-01-2025

Element relasch

Modificaziun emprima versiun

Publicaziun en la CUL 2024-050

3

815.210

Tabella da las modificaziuns - tenor element

Element relasch

Conclus 17-12-2024

Entrada en vigur 01-01-2025

Modificaziun emprima versiun

Publicaziun en la CUL 2024-050

4